Diari Oficial de la Generalitat Valenciana


Sumari del DOGV 5117, del 19-10-2005 (2005/11317)

Informació pública de l'alternativa tècnica d'un programa d'actuació integrada en l'àmbit de la unitat d'execució ADE-6.
------------------------------------------------------------------------------------------------------------------------

### Dades del document

Número de DOGV
:   5117

Data del DOGV
:   19-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11069


Organisme emissor
:   Notaria de Luis Aparicio Marbán

Tipus de document
:   Anunci

Informació pública de l'alternativa tècnica d'un programa d'actuació integrada en l'àmbit de la unitat d'execució ADE-6. [2005/F11239]
  
Jo, Luis Aparicio Marbán, notari del Col·legi de València, Districte de Dénia, amb residència a Xàbia, done fe:
  
Que José Moragues Gasent, veí de Xàbia, amb domicili al carrer de la Mare de Déu dels Àngels, número 12, 2n, i amb document nacional d'identitat 77165320-T, en representació de la mercantil Alquileres Moragues, SL, domiciliada a Xàbia, carrer de la Mare de Déu dels Àngels, número 12, 2n, i amb CIF número B-53399515, i altres, m'ha requerit per a la protocol·lització de l'alternativa tècnica d'un programa d'actuació integrada, projecte d'urbanització amb els seus annexos de mitja tensió, centre de transformació, baixa tensió i enllumenat públic, així com el seu estudi de seguretat i salut a fi d'aconseguir l'adjudicació preferent de les obres d'urbanització de l'àmbit esmentat, en l'àmbit de la unitat d'execució ADE-6, segons el Pla General d'Ordenació Urbana de Xàbia, d'acord amb el procediment de l'article 48 de la Llei Reguladora de l'Activitat Urbanística de la Generalitat Valenciana. I per mitjà d'este edicte, es fa constar:
  
1. Objecte i característiques essencials de l'alternativa tècnica:
  
Programa que té per objecte la urbanització de l'àmbit de la UE ADE-6, a la zona de la Mezquida, de 14.269,25 metres quadrats de superfície bruta, acompanyada del corresponent projecte d'urbanització amb els seus annexos de mitja tensió, centre de transformació, baixa tensió i enllumenat públic, així com el seu estudi de seguretat i salut, a fi d'aconseguir l'adjudicació de les obres d'urbanització de l'àmbit esmentat.
  
2. La notaria on estan depositats els documents està situada a Xàbia, carrer de l'Historiador Chabàs, número 1, 1r.
  
3. Els exemplars depositats a l'Ajuntament de Xàbia, situat a la plaça de l'Església, número 4, s'identifiquen com a programa d'actuació integrada, projecte d'urbanització amb annexos de BT, MT, CT i AP i estudi de seguretat i salut, d'àmbit unitat d'execució ADE-6.
  
4. L'advertència que dins del termini de 20 dies comptats des de la publicació de l'últim anunci, qualsevol persona podrà comparéixer a la dita notaria per a obtindre còpia de l'acta o l'exhibició d'esta.
  
5. La possibilitat de consultar a l'Ajuntament de Xàbia les actuacions derivades de la documentació depositada i la de presentar davant d'este, per a la incorporació a aquelles, tant al·legacions com alternatives tècniques que pretenguen competir amb la que s'exposa, així com proposicions juridicoeconòmiques per a l'execució d'estes.
  
I perquè tinga els efectes oportuns, la lliure a Xàbia en la data de l'encapçalament.